《雪公寄书入山偶成二律 其二》
明代·释函可

休道寻山山未深，冰崖木佛共萧森。寒钟不到疏林外，幽月空劳碧涧浔。

狱沉顽铁还馀气，爨后枯桐欲绝音。珍重故人相惜意，尺书真不数双金。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。